বিএনপি ছাড়া ঐক্য প্রক্রিয়ায় যুক্ত অন্য দলগুলোর দফার শুরুতেই উল্লেখ করা হয়েছে, জামায়াতে ইসলামী ও স্বাধীনতাবিরোধী দলের প্রত্যক্ষ বা পরোক্ষ কোনো অংশগ্রহণ থাকতে পারবে না। এ প্রসঙ্গে গতকাল এক সংবাদ সম্মেলনে ড. কামাল হোসেন বলেছেন, ‘জাতীয় ঐক্য প্রক্রিয়ায় জামায়াত থাকলে তিনি থাকবেন না। তবে জামায়াত এখন আর কোনো রাজনৈতিক দল নয়। তাদের নিবন্ধন বাতিল হয়েছে।’ বাংলাদেশ প্রতিদিনের এক প্রশ্নের জবাবে তিনি বলেন, ‘ঐক্য প্রক্রিয়ায় প্রত্যক্ষ বা পরোক্ষভাবে জামায়াতের উপস্থিতি বোঝা গেলেই তিনি সেখানে থাকবেন না।’